CELEX: 32014R0017
Language: sk
Date: 2014-01-10 00:00:00
Title: Vykonávacie nariadenie Komisie (EÚ) č. 17/2014 z  10. januára 2014 , ktorým sa stanovuje štandardizovaný formulár na oznámenie osobitného opatrenia v rámci mechanizmu rýchlej reakcie proti podvodom v oblasti DPH

11.1.2014   
               
               
                  SK
               
               
                  Úradný vestník Európskej únie
               
               
                  L 8/13
               
            
         VYKONÁVACIE NARIADENIE KOMISIE (EÚ) č. 17/2014
         z 10. januára 2014,
         ktorým sa stanovuje štandardizovaný formulár na oznámenie osobitného opatrenia v rámci mechanizmu rýchlej reakcie proti podvodom v oblasti DPH
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na smernicu Rady 2006/112/ES z 28. novembra 2006 o spoločnom systéme dane z pridanej hodnoty (1), a najmä na jej článok 199b ods. 4,
         keďže:
         
                     (1)
                  
                  
                     Smernicou 2006/112/ES, zmenenou smernicou Rady 2013/42/EÚ (2), sa zavádza mechanizmus rýchlej reakcie proti podvodom v oblasti dane z pridanej hodnoty (DPH).
                  
               
                     (2)
                  
                  
                     Mechanizmus rýchlej reakcie umožňuje členským štátom oznámiť prijatie osobitného opatrenia odchyľujúceho sa od všeobecného pravidla ustanoveného v smernici 2006/112/ES, pokiaľ ide o osobu povinnú zaplatiť DPH. Toto opatrenie spočíva v uplatnení prenesenia daňovej povinnosti týkajúcej sa DPH na účely boja proti neočakávaným a rozsiahlym podvodom, ktoré môžu viesť k značným a nenapraviteľným finančným stratám.
                  
               
                     (3)
                  
                  
                     S cieľom zjednodušiť spracúvanie oznámení o osobitných opatreniach v rámci mechanizmu rýchlej reakcie by sa mal prijať štandardizovaný notifikačný formulár, v ktorom by boli popísané a usporiadané informácie vyžadované od oznamujúceho členského štátu.
                  
               
                     (4)
                  
                  
                     S cieľom skrátiť a zjednotiť oznamovací proces by sa takéto formuláre mali zasielať Komisii elektronicky.
                  
               
                     (5)
                  
                  
                     Opatrenia stanovené v tomto nariadení sú v súlade so stanoviskom Stáleho výboru pre administratívnu spoluprácu,
                  
               PRIJALA TOTO NARIADENIE:
         
            Článok 1
            
               1.   Prijatie osobitného opatrenia v rámci mechanizmu rýchlej reakcie podľa článku 199b smernice 2006/112/ES oznamujú členské štáty Komisii s použitím štandardizovaného formulára stanoveného v prílohe k tomuto nariadeniu.
            
            
               2.   Oznámenie uvedené v odseku 1 sa zasiela elektronicky na vyhradenú e-mailovú adresu, ktorú Komisia oznámi Stálemu výboru pre administratívnu spoluprácu.
            
         
         
            Článok 2
            Toto nariadenie nadobúda účinnosť tretím dňom po jeho uverejnení v Úradnom vestníku Európskej únie.
         
         
            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 10. januára 2014
            
               
                  Za Komisiu
               
               
                  predseda
               
               José Manuel BARROSO
            
         
         
            (1)  Ú. v. EÚ L 347, 11.12.2006, s. 1.
         
            (2)  Smernica Rady 2013/42/EÚ z 22. júla 2013, ktorou sa mení smernica 2006/112/ES o spoločnom systéme dane z pridanej hodnoty, pokiaľ ide o mechanizmus rýchlej reakcie proti podvodom v oblasti DPH (Ú. v. EÚ L 201, 26.7.2013, s. 1).
      
      
         
            PRÍLOHA
            
               
            Text obrazu
            
               Mechanizmus rýchlej reakcie (MRR) (1)
               NOTIFIKAČNÝ FORMULÁR
               1. Oznamujúci členský štát
               Názov členského štátu:
               2. Príslušné sektory
               Dotknuté sektory:
               Opis tovaru alebo služieb, v súvislosti s ktorými sa oznamuje osobitné opatrenie MRR (2):
               3. Podvody v oblasti DPH doteraz zistené v sektore, ktorého sa oznámenie týka (ak je sektorov viac, prosíme uviesť osobitné odpovede za každý dotknutý sektor)
               Opis druhu a charakteristických čŕt podvodu vrátane (odhadu) počtu osôb, ktoré sú podozrivé zo spáchania takéhoto podvodu (3):
               Dátum, kedy (alebo obdobie, počas ktorého) bol odhalený prvý prípad podvodu v tomto sektore (3):
               Skutočné alebo odhadované straty na DPH, ku ktorým došlo v posledných troch mesiacoch, vyjadrené alebo prepočítané ako mil. EUR (3):
               Skutočné alebo odhadované straty na DPH, ku ktorým došlo v poslednom kalendárnom roku, vyjadrené alebo prepočítané ako mil. EUR (3):
               Skutočné alebo odhadované straty na DPH, ku ktorým došlo v predposlednom kalendárnom roku, vyjadrené alebo prepočítané ako mil. EUR (3):
               Posledný dostupný údaj o celkových celoštátnych ročných čistých príjmoch DPH:
               4. Predpokladaný budúci priebeh podvodu v sektore, ktorého sa oznámenie týka (ak je sektorov viac, prosíme uviesť osobitné odpovede za každý dotknutý sektor)
               Opis druhu a charakteristických čŕt podvodu:
               Odhad členského štátu, ako bude podvod v ďalšom období prebiehať a akékoľvek dôkazné prostriedky potvrdzujúce tento záver:
               Odhad potenciálnych ročných strát, vyjadrený alebo prepočítaný ako mil. EUR:
               (1) Pozri článok 199b smernice 2006/112/ES.
               (2) Možno použiť zatriedenie tovaru podľa kombinovanej nomenklatúry.
               (3) Ponechať prázdne, ak doteraz nedošlo k stratám na DPH. Podrobnosti o budúcom vývoji treba uviesť v rámčeku 4.
            
            
               
            Text obrazu
            
               5. Stručné zdôvodnenie naliehavosti (napr. dôvody, prečo iné prostriedky – bežné opatrenia proti podvodom, odchylné opatrenie v súlade s článkom 395 smernice 2006/112/ES, s ktorou nie je spojené oznámenie podľa článku 199b uvedenej smernice, akýkoľvek legislatívny návrh… – nemožno použiť v boji proti opísanému podvodu alebo riziku podvodu)
               6. Opíšte stručne prípadné zamýšľané sprievodné opatrenia
               7. Ďalšie poznámky alebo informácie
               8. Osoba oznamujúca osobitné opatrenie MRR v mene dotknutého členského štátu
               Meno osoby, ktorá oznámenie podpisuje:
               Funkcia osoby, ktorá oznámenie podpisuje:
               Podpis:
               Dátum (1):
               (1) Dátum odoslania elektronického oznámenia uvedeného v článku 1 ods. 2 tohto nariadenia.